[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Tiit Tammaru: viiruse ruumilise leviku to\u0303kestamise kolm vo\u0303tmeteemat"}, {"text_idx": "#000004", "text": "Viiruse leviku peatamiseks Eesti sees on vaja keskenduda linnadest va\u0308lja maapiirkondadesse valguvatele elanikele, viiruse levikule valgekraeliste ametite seast sinikraeliste ametite sekka ja poodide viivitamatut viimist viirusturvaliseks, kirjutab Tiit Tammaru ja\u0308tkuna \"Pealtna\u0308gija\" loole \"Suletud Eesti tagaja\u0308rg: majandus muutub, inimesed kolivad maale\"."}, {"text_idx": "#000005", "text": "Viirused levivad inimeselt inimesele ning eristada vo\u0303ib kahte leviku alguspunkti, juhuslikud ja ennustatavad. Mo\u0303lemad on Eestis ka esindatud."}, {"text_idx": "#000006", "text": "Juhuslikud alguspunktid on need, kus viiruse levik algab erinevate halbade asjaolude koosmo\u0303jul nii nagu see juhtus Saaremaal. Ennustatavad alguspunktid on riiki sisenemise va\u0308ravad. Mida suurema va\u0308ravaga on tegu, seda suurema to\u0303ena\u0308osusega sealt ka viiruspuhang alguse saab ja mis veelgi olulisem, oma suuruse ja tihedate seoste to\u0303ttu u\u0308leja\u0308a\u0308nud riigiga levib viirus ko\u0303ige suurema to\u0303ena\u0308osusega just sealt edasi u\u0308le riigi laiali."}, {"text_idx": "#000007", "text": "Eestis on suurimaks va\u0308ravaks va\u0308lismaailmaga Tallinn. Lennujaamad, sadam, rongiu\u0308hendus, ko\u0303ik koondub Tallinna. Tallinnas ja la\u0308hivaldades to\u0308o\u0308tavatel inimestel on suurim sissetulek ja seeto\u0303ttu saavad tallinlased omale ka rohkem reisimist lubada."}, {"text_idx": "#000008", "text": "Millised on selle teadmise pinnalt viiruse edasise riigisisese ruumilise leviku vo\u0303tmeteemad?"}, {"text_idx": "#000009", "text": "Esiteks, inimeste vahelise pikivahe soovitamine ning kaugto\u0308o\u0308 ja \u2013o\u0303pe viivad inimesi Tallinnast va\u0308lja. See sesoonne muster kordub igal aastal: talvel on Tallinnas ko\u0303ige enam inimesi, suvel aga ko\u0303ige va\u0308hem."}, {"text_idx": "#000010", "text": "Kuigi Eesti pole suutnud mobiilpositsioneerimise andmeid endiselt veel ka\u0308ttesaadavaks muuta (erinevalt paljudest teistest riikidest), siis ka vanade andmete pealt saame me o\u0308elda, kui palju inimesi ja kuhu vo\u0303ib Tallinnast va\u0308lja valguda."}, {"text_idx": "#000011", "text": "Tartu U\u0308likooli Mobiilsuslabori ja Positiumi abil tehtud kaardilt 2017 aasta andmetega na\u0308eme, et iga neljas-viies ma\u0308rtsikuus Tallinnas elanud inimene kolis suveks (juulikuu) elama mo\u0303nda teise paika Eestis."}, {"text_idx": "#000013", "text": "Teiseks, viiruse levik algas n-o\u0308 valgekraelistest (kontorito\u0308o\u0308tajatest), pigem keskealistest ja jo\u0303ukamatest inimestest, kes saavad endale lubada reisimist va\u0308lismaale. Statistikaameti andmetel on 90 protsenti kaugto\u0308o\u0308 tegijatest valgekraed, neil on oluliselt lihtsam oma to\u0308o\u0308d teha ka kaugto\u0308o\u0308 vormis."}, {"text_idx": "#000014", "text": "Samal ajal on va\u0308ga suur riskiru\u0308hm lisaks eakamatele ka n-o\u0308 sinikraelistel (mitte-kontorito\u0308o\u0308tajatel) ametikohtadel to\u0308o\u0308tavad inimesed, kellel kaugto\u0308o\u0308 vo\u0303imalus sisuliselt puudub."}, {"text_idx": "#000016", "text": "Kolmandaks, sinikraeliste to\u0308o\u0308tajate seas on palju vene emakeelega inimesi, kelle teadlikkuse kasv on eriti oluline, sest nemad elavad ka ko\u0303ige tihedama hoonestusega piirkondades Tallinnas ja Ida-Virumaal, kus viiruse levima hakates on seda peatada ko\u0303ige keerulisem."}, {"text_idx": "#000017", "text": "Kuhu koondub nende so\u0303numite taustal ruumilise leviku raskuspunkt? Nendeks on poed. Inimene, kes on kolinud linnast maale ja elab oma maamajas, ka\u0308ib endiselt poes. Tallinnas ka\u0308ivad ka inimesed endiselt poes."}, {"text_idx": "#000018", "text": "Seega peaks riik otsustavalt vo\u0303tma ka\u0308sile poodides toimuva haldamise, tagamaks, et viirus ei leviks eakamate ja sinikraeliste ametite seas. Need vo\u0303imalikud meetmed on ha\u0308sti teada, kuid senised head algatused valitud ettevo\u0303tjate poolt ei ole piisavad. Viiruse leviku peatamiseks ja nn haamri taktikat kasutamiseks tuleks rakendada need ko\u0303ik riiklikul tasemel u\u0308htse ja u\u0308hetaolise korraldusena (nimekiri ei ole lo\u0303plik):"}, {"text_idx": "#000019", "text": "Korraldada eakatele riigi kulul toidu kojukanne.Eraldada eakatele inimestele hommikused poes ka\u0308imise ajad.Vaid kindla hulga inimeste korraga poodi lubamine.Mo\u0303elda, kuidas veel paremini toetada iseteeninduskassade kasutust.Va\u0308heste poes olevate mu\u0308u\u0308jate eraldamine klientidest.Kiiremas korras, ka Eesti oma ettevo\u0303tete abiga, mu\u0308u\u0308jatele ja teistele kaupluste to\u0308o\u0308tajatele kaitsevahendite leidmine.Riiulite kaubaga ta\u0308itmise ajaks lo\u0303unavaheaja kehtestamine."}, {"text_idx": "#000020", "text": "Tammaru: tallinlased liiguvad koroonakriisi mo\u0303jul riskiru\u0308hmade juurde"}, {"text_idx": "#000021", "text": "\"Huvitaja\": juristid riigi soovist analu\u0308u\u0308sida inimeste asukohaandmeid"}, {"text_idx": "#000023", "text": "Suletud Eesti tagaja\u0308rg: majandus muutub, inimesed kolivad maale"}, {"text_idx": "#000034", "text": "Reinsalu: Eesti riigi juhtimiskvaliteet on mo\u0303ranenud"}, {"text_idx": "#000038", "text": "ERR Strasbourg'is: ra\u0308ndepakti suurim vaidlus on hu\u0308briidrelvana kasutatud inimeste kohtlemine"}, {"text_idx": "#000041", "text": "Ko\u0303lvart soovib edu kaotava Keskerakonna kevadeks tippvormi viia"}, {"text_idx": "#000045", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]